Det hele startede godt, mandag D. 7 november, hos elektronikkæden Power. Jeg var på udkig efter et nyt tv og havde ikke det store kendskab til de mange nye features etc, som de nye tv har. Det eneste jeg på det tidspunkt vidste var, at det skulle være minimum 55". Jeg finder sammen med sælgeren hurtigt et super lækkert LG tv, som jeg kunne købe til 7.000,- (normalprisen var 12-13.000,-) fordi det havde stået udstillet. Selvom tilbuddet var rigtig godt kunne jeg ikke bestemme mig, da jeg syntes det var rigtig mange penge. Jeg gik i mellemtiden over på den anden side ad vejen, til Elgiganten. Her bliver jeg introduceret for et et super lækkert 55" Philips tv, med ALT hvad hjertet begærer. Jeg bliver lovet det nyeste af det nyeste, bedste af det bedste etc. Tv'et står til 7.999,- hvori der yderligere skulle betales 1.000,- for, at få det kalibreret. Jeg køber ved siden af dette den nyeste PlayStation 4 Pro, et vægbeslag og lidt ekstra. Jeg får grundet det store køb, en lille smule rabat, hvilket jeg selvfølgelig er glad for. Glæden stopper dog snart...

Da jeg har haft tv'et i nogle dage begynder de første fejl at dukke op. Lyden forsvinder pludseligt og kan kun komme igen ved, at man hiver stikket til strømmen ud, og starter forfra. Jeg er på daværnende tidspunkt glad for tv'et og håber selvfølgelig på, at det blot var en engangs oplevelse. Der bliver jeg desværre skuffet. 
Jeg oplever efterfølgende, at både billedet på skærmen deler sig i to, lyden forsvinder flere gange, billedet fryser, billedet hakker, skærmen slukker og tænder igen - og til sidst får jeg nok! 

17 dage efter mit køb henvender jeg mig til selv samme sælger der solgte mig tv'et og forklarer ham de mange fejl. Jeg forklarer ham, at jeg gerne vil afleverer tv'et tilbage. Men det kan jeg ikke, for nu var der gået mere en 14 dage ( 14 dages fuld returret ) og så kunne de kun behandle sagen som en reklamation. Så fordi jeg havde givet tv'et "en ekstra chance", så skulle jeg nu "straffes"?! Jeg forklarede ham, at grundet dårligt knæ og ryg havde jeg ikke selv mulighed for, at komme ned med tv'et. Derfor aftalte jeg med ham, at de ville komme og hente det samt tage en låne tv med, som jeg kunne bruge i mellemtiden. Jeg skulle bare gå hjem, ringe til kundeservice og aftale nærmere med dem. 

Da jeg kommer hjem ringer jeg som aftalt til kundeservice, forklarer dem situationen og hvad jeg har aftalt med sælgeren. Det var fint med dem, de skulle bare lige have bekræftet det hele af butikken, så ville de vende tilbage, samme dag. -dét gjorde de bare ikke!

Da jeg dagen efter igen selv tager kontakt til kundeservice, får jeg en ny i telefonen. Han kender ikke til noget af det, så jeg forklarer igen min situation. Igen får jeg samme besked, at han skal kontakte butikken og efterfølgende vil vende tilbage til mig. -heller ikke han vender tilbage!

Da jeg igen, nu 3. dag i træk, selv tager kontakt til det de kalder 'Kundeservice', får jeg igen igen fat på én som kun kan læse lidt af historien i systemet, så må igen forklare. Han fortæller mig så, at han er meget ked af hele situationen og lover mig, at skrive til butikken med det samme, at de skal vende tilbage hurtigst muligt. Han siger dog, at det højst sandsynligt ikke kan blive samme dag, for nu var det Black Friday, så de havde meget meget travlt i butikken. -han lover dog, at de 100% vender tilbage senest om lørdagen!
Jeg er for at sige det mildt, meget utilfreds, især med, at jeg skal vente endnu en dag før de finder ud af hvad der skal ske. -men jeg må bare vente...

Da jeg sidst på eftermiddagen lørdag stadig INTET har hørt, må jeg endnu engang selv tage kontakt. LATTERLIGT!
Nå, jeg ringer til Elgigantens "kundeservice" og får fat på en ung dame, og hele seancen starter forfra. Jeg forklarer hende, og hun vil kontakte butikken, bla bla bla........
Min tålmodighed er desværre så opbrugt nu, at jeg gentagende gange i denne samtale tager mig selv i, at tale i et lidt højere toneleje end normalt. -hvilket jeg også undskylder overfor hende. Men det er sgu svært, når man er frustreret og føler, at man bliver drevet rundt i et kæmpe cirkustelt!
Jeg fortæller damen, at jeg selv tager ned til butikken med det samme, da jeg ikke gider vente længere.

Da jeg ankommer i butikken møder jeg igen samme sælger som solgte mig tv'et, og spørger efter hans chef, som dog ikke er der, og får istedet fat i hans daglige leder. Endnu engang får jeg forklaret hele situationen. Han henviser som alle de andre, også til de 14 dages fortrydelsesret, men kan dog godt se det fra mit synspunkt og vælger som den første i hele dette lange forløb, at finde en anden løsning. Sammen kigger vi lidt rundt og finder et lækkert LG tv med de samme egenskaber som det andet. Dog er tv'et lidt dyrere (3.000,-), og jeg forklarer ham, at jeg ikke har tænkt mig, at skulle betale differencen, da det er deres fejl. Han gør, ifølge ham selv, alt hvad han kan for, at presse prisen ned, så jeg kan få dette tv istedet. Han kommer med en pris på næsten 900,- i difference, som han vil have at jeg skal betale, for at kunne få dette tv med istedet. Det irriterer mig gevaldigt, men samtidigt vil jeg gerne gå derfra med en ordentlig løsning. Sammen aftaler vi, at jeg kan "slippe" med 500,- ekstra, hvilket jeg lettere irriteret går med til. 

Jeg går nu glædeligt hjem med aftalen om, at der den efterfølgende onsdag vil komme en chauffør hjem til mig, og ombytte de to fjernsyn. 

Om onsdagen kommer der som aftalt den ventede chauffør, og jeg lægger som det første mærke til, at han kommer med en lettere ramponeret kasse (indeholdende det nye tv), men jeg tænker, at der er så meget beskyttelse i kassen også, så det ikke betyder noget. Han skifter de to tv, tager det "gamle" med og gør alt i alt et rigtig godt stykke arbejde. 

Da jeg senere samme dag kommer hjem igen, tænder jeg tv'et og opdager her, at der er en trykskade/pixelfejl eller lign. i skærmen, ØV!!
Da jeg kigger nærmere på tv kassen ser jeg også, at det faktisk ikke er mit tv. Der sidder ganske enkelt en faktura fra en anden kunde påklistret på kassen. Jeg får ringet til kundeservice igen, som lover mig, at butikken vil vende tilbage dagen efter. Den forkerte faktura betyder i deres øjne ikke det store, da det er en anden kunde som skulle have samme tv, også leveret i hjemme. Jeg synes bare ikke det er skide fedt, at denne anden kunde så har min faktura med mine oplysninger, adresse, telefonnummer, varer jeg har købt, priser på disse etc. -og jeg har hendes!
Jeg taler iøvrigt også med den sælger som ombyttede de to tv (lad os kalde ham Søren, så ingen udover Elginganten bliver "udstillet"), han fortæller, at han lige skal vende det med sin chef omkring en løsning.

Jeg spiller om aftenen FIFA (et fodboldspil) på min PlayStation, og bliver en anelse skuffet, da jeg ser, at tv'et hakker. Billedet kan simpelthen ikke følge med.

Jeg går dagen efter ned i butikken i Herlev, får fat på to unge sælgere og fortæller dem omkring problemet med spillet. De viser mig en indstilling på tv'et som ville kunne hindre dette.
Jeg går straks hjem og prøver, og det viser sig da også, at det hjælper - desværre bare ikke helt nok.
Senere samme dag, kl. 20.03, får jeg en mail fra "Søren" (sælgeren) hvori der står:

Hej Nicky..
Du er ikke glemt jeg har bare været en presset mand, jeg lover, at have et svar til dig i morgen. Endnu engang beklager jeg den uheldige situation.

.... Det skal I ikke tage jer af, Elgiganten, jeg venter bare lidt mere.....

"Søren" ringer til mig sent om eftermiddagen dagen efter, beklager det var en sen tilbagemelding, men "glæder" mig med, at de har fundet en løsning. De vil gerne komme med endnu et nyt tv, denne gang samme model som den jeg har i forvejen (LG), hvilket selvfølgelig er helt fint, sålænge det er et tv der fungerer som det skal, og uden skader. Jeg fortæller ham samtidigt mine problemer med skærmen når der bliver spillet PlayStation, hvortil han kommer med mange forskellige løsninger af høj sælger-karakter: "Det kan også være dit HDMI-kabel den er gal med, har du prøvet et bedre kabel?!" Ja, det har jeg, jeg har et dyrt indkøbt kobberkabel som har ligget i mit skab, ubrugt. Han fortæller mange gode ting og detaljer, og jeg siger så til ham, at det mindste de kunne gøre var, at vedlægge et af de højt kvalificerede HDMI-kabler han i telefonen talte så godt om. "Argh, det kunne han nok ikke bare, det kostede jo dem penge osv osv...". I min optik, så var dét, det mindste de kunne gøre. 
Han fortæller mig, at de kan komme om onsdagen ugen efter (nu er det vist fredag), hvilket ikke passer ind i mine planer. Derfor kan det først blive torsdag mellem 12-17. Den løsning er jeg på ingen måder tilfreds med, hvilket jeg også fortæller "Søren", men det var altså det bedste de kunne gøre. Jeg fortæller ham, at jeg ikke har mulighed for, at sidde hjemme hele dagen og vente på dette - derfor aftaler vi sammen, at leveringen vil ske imellem 12-14, senest! 
For god ordens skyld må jeg hellere lige få med, at han efter længere tids søgen og gøren, dog fik vedlagt et HDMI-kabel på deres regning. Dette bliver leveret med det nye tv.

FORTSÆTTES...